Prosedyren for hver fordeling er som følger: En distribusjonspartner sender AMF et forslag om å distribuere myggnett i et målrettet høy-risiko område. AMFs Malaria Advisory Group gjennomgår forslaget, med forespørsler om ytterligere informasjon dersom det er nødvendig. Gruppen godkjenner, endrer eller avviser forslaget basert på tilgjengelige midler og behovene til det spesifike målområdet. AMF og distribusjonspartneren signerer en kontrakt som klargjør hver parts forpliktelser. AMF samler inn penger til malarianett og kjøper dem direkte fra produsenten, mens distribusjonspartneren dekker alle kostnader ikke tilknyttet nettene. Nettene utgjør mesteparten av distribusjonskostnadene. I noen tilfeller skaffer partneren midler gjennom AMFs nettsider. Alle detaljer om hver fordeling er gjort tilgjengelig for allmennheten på dedikerte «distribusjonssider». Etter å ha samlet inn tilstrekkelige midler arrangerer distribusjonspartneren logistikk med målsamfunnet og betaler for frakt av nett så de blir sendt og lagret i nærheten. Distribusjonspartneren distribuerer garn i målsamfunnet og tilbyr opplæring i riktig bruk av nettet i tillegg til generell utdanning om malaria. I henhold til avtalen med AMF dokumenterer partneren distribusjon via rapporter, bilder og video. Distribusjonspartneren sender en postdistribusjonsrapport til AMF. Partner gjennomfører undersøkelser 6, 18, 30 og 42 måneder etter utdelingen for å overvåke bruk av nettene og forholdene i målsamfunnet. Partneren samler data på malariasituasjonen på kvartalsvis basis, og videreformidler informasjonen til AMF.